Reggeli Istentisztelet
2026. szeptember 14. – A Szent Kereszt fölmagasztalása
Kezdő áldás
Dicsőség a szent, egyvalóságú, elevenítő és feloszthatatlan Háromságnak, az Atyának és Fiúnak és Szentléleknek, mindig, most és mindenkor és örökkön örökké.
Amen.
Dicsőség a magasságban Istennek, / békesség a földön és jóakarat az embereknek! (Háromszor)
Uram nyisd meg ajkaimat, / és szám a te dicséretedet fogja hirdetni! (Kétszer)
3. Zsoltár
Uram, mennyire megsokasodtak, kik engem szorongatnak. / Sokan támadnak ellenem. - Sokan mondják lelkemnek: / nincs neki szabadulása az ő Istenében. - Te pedig Uram, én oltalmazóm vagy; / én dicsőségem, ki fölemeled fejemet. - Szómmal az Úrhoz kiáltottam; / és meghallgatott engem az ő szent hegyéről. - Én szenderegtem, és mély álomban voltam, / és fölkeltem, mert az Úr megtartott engem. - Nem félek az engem környező nép ezreitől; / kelj föl Uram, szabadíts meg engem, én Istenem! - Mert te verted meg mind, kik ok nélkül ellenkeztek velem; / a bűnösök fogait összetörted. - Az Úré a szabadítás, / és népeden a te áldásod. - Én szenderegtem és mély álomban voltam, / és fölkeltem, mert az Úr megtartott engem. 
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békességi ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Isten az Úr…
Isten az Úr és megvilágosít minket, áldott, ki az Úr nevében jő!
1. hang
Isten az Úr és megvilágosít minket, áldott, aki az Úr nevében jő! 
Előversek. 1. Adjatok hálát az Úrnak, mert jó, mert irgalma örökkévaló!
2. A pogányok mind körülvettek engem, de az Úr nevében visszavertem őket.
3. Az Úr műve ez, és csodálatos a mi szemünkben.
Tropár
1. hang (94. oldal)
Üdvözítsd, Uram, a te népedet, / és áldd meg a te örökségedet; / adj győzelmet ellenségei fölött hazánknak, /’ s Kereszteddel őrizd meg a te népedet.
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert tied a hatalom, tied az ország, az erő és a dicsőség most és mindenkor, és örökkön örökké. 
Amen.
Kathizmálion
2. hang (503. oldal)
Kereszted fája előtt leborulok, Emberszerető, / mert te voltál arra fölszegezve, mindnyájunk Élete, / s a hittel hozzád térő latornak, Üdvözítőnk, / azon függve nyitottad meg a paradicsomot, / és a boldogság hazájába bocsátottad be őt, ki téged ekként vallott: / Emlékezzél meg rólam, Uram! / Fogadj el minket is, mint őt elfogadtad, / midőn hozzád felkiáltunk: /’ Vétkeztünk mindannyian, ne vess meg minket, Nagyirgalmú.
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökön örökké. 
Amen.
Kathizmálion
6. hang (503. oldal)
Csak fölállítatták keresztedet, Krisztus, / s megrendültek a halál alapjai, Urunk, / mert akit az alvilág szeretettel fogad be, / rettegéssel bocsátja el. / Ki megmutattad üdvözítésedet, ó szent, / dicsőítünk téged, Isten Fia, /’ irgalmazz nekünk!
[bookmark: _Hlk208241563]Sokirgalmú
(26. oldal)
Dicsérjétek az Úr nevét, alleluja! / Dicsérjétek, szolgák, az Urat, / szolgák, az Urat / Alleluja, / alleluja, alleluja!
Kik az Úr házában álltok, alleluja, / a mi Istenünk házának tornácaiban, / tornácaiban. / Alleluja, / alleluja, alleluja!
Uram, a te neved örök, alleluja! / Uram, a te emlékezeted nemzedékről nemzedékre, / nemzedékre! / Alleluja, / alleluja, alleluja!
Áldott legyen az Úr Sionból, alleluja, / ki Jeruzsálemben lakik, / ki Jeruzsálemben lakik! / Alleluja, / alleluja, alleluja!
Adjatok hálát az Úrnak, mert jó, alleluja, / mert örökkévaló az ő irgalmassága! / Alleluja, alleluja!
Ki a földet megerősítette a vizek fölött, alleluja, / mert örökkévaló az ő irgalmassága! / Alleluja, alleluja!
Ki megverte Egyiptomot elsőszülötteivel, alleluja, / mert örökkévaló az ő irgalmassága! / Alleluja, alleluja!
Ki bevetette Fáraót és haderejét a Vörös tengerbe, alleluja, / mert örökkévaló az ő irgalmassága! / Alleluja, alleluja!
Mivel a mi lealáztatásunkban megemlékezett rólunk, alleluja, / mert örökkévaló az ő irgalmassága! / Alleluja, alleluja!
És megszabadított minket ellenségeinktől, alleluja, / mert örökkévaló az ő irgalmassága! / Alleluja, alleluja!
Adjatok hálát az ég Istenének, alleluja, / mert örökkévaló az ő irgalmassága! / Alleluja, alleluja!
Ünnepi magasztaló ének
(504. oldal)
Magasztalunk téged, / életadó Krisztus, / és tiszteljük a te drága Keresztedet, /’ mellyel megszabadítottál bennünket az ellenség fogságából.
Versek: Ítéld meg Uram a nékem ártókat, / győzd meg az ellenem harcolókat!
A föld minden határa látja / a mi Istenünk szabadítását.
Imádkozzunk ama helyen, / hol az ő lábai állanak.
Dicsőség… most és…
Kathizmálion
8. hang
Előábrázolta hajdan Józsue, Nun fia a kereszt jelvényét, / midőn kereszt alakban kiterjesztette kezeit, Üdvözítőm, / és megállott a Nap, míg ellenségeidet, Istenünk, lábaid elé vetette. / Most pedig elhomályosult a Nap, látván a Keresztfán téged, / ki a halál hatalmát legyőzted, /’ és az egész világot fölemelted.
Felmeneteli ének
4. hang (28. oldal)
Ifjúságomtól kezdve / sok rossz indulat ostromol engem; / de te magad / védelmezz és üdvözíts engem, /’ Üdvözítőm!
Akik Siont gyűlölik, / megszégyeníti az Úr őket, / és mint a száraz fű, tűz által /’ megemésztetnek.
Dicsőség... A Szentlélek, / ki megelevenít és megszentel / minden lelket, / a Háromság egységében / az Atyával és Fiúval titkosan együtt /’ tündöklik.
Most és… A Szentlélek / ömleszti / a kegyelem árját, / és italával minden teremtményt /’ megelevenít.
Evangélium
Figyelmezzünk! Békesség † mindnyájatoknak! Bölcsesség, figyelmezzünk!
Prokimen, 4. hang: A föld minden határa látja / a mi Istenünk szabadítását.
Könyörögjünk az Úrhoz!
Uram, irgalmazz!
Mert szent vagy te, mi Istenünk, és a szentekben nyugszol, és téged dicsőítünk, Atya és Fiú és Szentlélek, most és mindenkor s örökkön örökké!
Amen.
Minden lélek dicsérje az Urat! (Zsolt 150,6).
Minden lélek dicsérje az Urat!
Hogy a szent evangélium meghallgatására méltónak találtassunk, békességben könyörögjünk az Úrhoz!
Uram, irgalmazz, irgalmazz!
Békesség mindnyájatoknak!
És a te lelkednek, lelkednek!
Bölcsesség, igazhívők, hallgassuk a szent evangéliumot! Szent N. evangéliumának olvasása.
Dicsőség néked, Uram, dicsőség néked!
Figyelmezzünk!
(Evangélium-olvasás)
Dicsőség néked, Uram, dicsőség néked!
Látván Krisztus föltámadását, az egyedül bűnnélküli Úr Jézust imádjuk. Kereszted előtt leborulunk, Krisztus, és szent föltámadásodat énekeljük és dicsőítjük, mert te vagy a mi Istenünk és kívüled mást nem ismerünk, a te nevedet nevezzük. Jertek minden hívek, hajoljunk meg Krisztus szent föltámadásának, mert íme, Kereszt által lőn az egész világ öröme. Mindenkor áldva az Istent, énekeljük az ő feltámadását, mert a megfeszíttetést elszenvedvén, halállal megrontotta a halált.
50. zsoltár
Könyörülj rajtam, Isten, / a te nagy irgalmasságod szerint, / és könyörületed sokasága szerint töröld el gonoszságomat! / Moss meg engem mindinkább gonoszságomból, / és bűnömtől tisztíts meg engem! / Mert elismerem gonoszságomat, / és bűnöm előttem van mindenkor. / Egyedül ellened vétettem, / és gonoszt előtted cselekedtem, / hogy igaznak bizonyulj igéidben, / és győztesnek ítéletedben. / Mert íme, vétekben fogantattam, / és bűnökben fogant engem anyám. / Mert íme, az igazságot szereted, / a te bölcsességed titkos és elrejtett dolgait kinyilatkoztattad nekem. / Hints meg engem izsóppal, és megtisztulok, / moss meg engem, és a hónál fehérebb leszek! / Add, hogy örömöt és vigasságot halljak, / és örvendezzenek megalázott csontjaim! / Fordítsd el orcádat bűneimről, / és töröld el minden gonoszságomat! / Tiszta szívet teremts bennem, ó Isten, / és az igaz lelket újítsd meg benső részeimben! / Ne vess el engem színed elől, / és Szent Lelkedet ne vedd el tőlem! / Add vissza nekem üdvözítésed örömét, / és uralkodó lélekkel erősíts meg engem! / Megtanítom útjaidra a gonoszokat, / és az istentelenek hozzád térnek. / Szabadíts meg engem a vérbűntől, Isten, üdvösségem Istene, / és nyelvem magasztalni fogja a te igazságodat! / Uram, nyisd meg ajkaimat, / és szám a te dicséretedet fogja hirdetni! / Mert ha kedvelnéd, áldozatot adtam volna, / de az égőáldozatokban nem telik kedved. / Áldozat Istennek a töredelmes lélek, / a töredelmes és alázatos szívet, ó Isten, nem veted meg. / Tégy jót, Uram, jóakaratodból Sionnal, / hogy felépüljenek Jeruzsálem kőfalai! / Akkor veszed kedvesen az igazság áldozatát, / az ajándékot és égőáldozatokat, / akkor tesznek oltárodra borjakat.
Evangélium-csókolási sztichirák
Dicsőség… 2. hang bolgár dallam (505. oldal)
Krisztus háromágú Keresztje, / te vagy az én védelmem, / szentelj meg engem hatalmaddal, / hogy hittel és szeretettel borulhassak le előtted, /’ és dicsőítselek téged.
Most és… 2. hang bolgár dallam
Krisztus háromágú Keresztje, / te vagy az én védelmem, / szentelj meg engem hatalmaddal, / hogy hittel és szeretettel borulhassak le előtted, /’ és dicsőítselek téged.
Könyörülj rajtam, Isten, a te nagy irgalmasságod szerint, és könyörületed sokasága szerint töröld el gonoszságomat! 6. hang
Krisztus Keresztje, a keresztények reménysége, / az eltévedettek oktatója, / a szélvész által hányatottak kikötője, / a háborúkban győzelem, / a mindenség ereje, / a betegek orvoslója, / a halottak föltámadása, /’ könyörülj rajtunk!
Ekténia
Üdvözítsd, Isten, a te népedet és áldd meg örökségedet, látogasd meg világodat kegyelmeddel és irgalmasságoddal, emeld fel az igazhitű kereszténység hatalmát, küldd le reánk a te bőséges malasztodat, a mi legtisztább Királynénk, az Istenszülő és mindenkorszűz Máriának könyörgései által, a te drága és elevenítő keresztednek erejével, a tiszteletreméltó testnélküli mennyei erőknek oltalma által, a tisztes és dicső próféta, előkövet és keresztelő Jánosnak, a szent nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Bazil, Gergely a hittudós, Aranyszájú Jánosnak, Atanáz és Cirillnek, és a liceabeli myrai főpüspök, csodatevő Szent Miklós atyánknak; a szent és jó győzelmű vértanúknak, szentéletű és isteni ihletésű atyáinknak, barlanglakó Antal és Teodóznak, szent N.-nek, kinek ma emlékét ünnepeljük, és minden szentjeidnek közbenjárása által, kérünk téged, nagyirgalmú Urunk, hallgass meg minket, hozzád esedező bűnösöket, és könyörülj rajtunk!
Uram, irgalmazz! Uram, irgalmazz! Uram, irgalmazz!
Uram, irgalmazz! (hatszor)
Uram, irgalmazz! Uram, irgalmazz! Uram, irgalmazz!
A te egyszülött Fiadnak irgalma, könyörülete és emberszeretete által, kivel áldott vagy, legszentebb jóságos és elevenítő Lelkeddel együtt, most és mindenkor s örökkön örökké.
Amen.
Kánon – Katavászia
A Szent Kereszté
8. hang (51. oldal)
I. Keresztet jelezvén vesszejével Mózes, / a gyalogmenő Izraelnek / a Vörös-tengert megnyitá, / s leírván újra / a legyőzhetetlen győzelem jelét, / Fáraó szekereit / a hullámokba temeté. / Miértis Krisztus Istenünknek énekeljünk, /’ mert ő megdicsőült!
III. A vessző a titok / kijelentésére szolgált, / mert kivirágzása által választotta az Úr a főpapot; / de a hajdan terméketlen Egyháznak ma virágzott föl / a Keresztfa /’ a hatalomra és megerősödésre.
IV. Meghallám, Uram, / a te gondviselésed titkát, / és megértem a te műveidet, /’ és magasztalám a te Istenségedet.
V. Ó / háromszorosan boldog fa, / melyre szegeztetett / Krisztus, a király és Úr, / s mellyel elbukott a fa által csaló / általad megcsalatva, / ki testileg felfüggesztettél a Keresztre, / ajándékozván békességet /’ a mi lelkünknek!
VI. A tengeri szörny gyomrában Jónás / tenyereit kereszt alakban kiterjeszté / az üdvösséges kínszenvedést jelképezvén; / majd harmadnap kiszállván, / dicsőséges föltámadását ábrázolta / a testileg keresztre szegezett Krisztus Istennek, / ki harmadnapi föltámadásával /’ a világot megvilágosította.
Konták, ikosz
4. hang (94. oldal)
Aki önként emelkedtél föl a Keresztre, Krisztus Istenünk, / ajándékozd kegyelmedet a terólad nevezett új népednek! / Örvendeztess meg isteni erőddel mindnyájunkat, / és segíts diadalra minden megtámadóink ellen, / kik védeszközül bírjuk a te békefegyveredet, /’ a legyőzhetetlen győzelmet!
Ikosz
Aki a harmadik égen túl a Paradicsomba ragadtatott, és ott kimondhatatlan isteni igéket hallott, melyeket nem szabad emberi nyelven elbeszélni, azt írja a galatabeliekhez: Mint az Írások kedvelői, olvassátok és értsétek, hogy távol legyen tőlem – úgymond – másban dicsekedni, mint a mi Urunk, Jézus Krisztus Keresztjében, melyen szenvedve ő a szenvedéseket megölte. Ragadjuk meg azt mi is erősen, az Úr Keresztjét, mindnyájunk büszkeségét, mert számunkra az üdvösség fája az, a világ erőssége, a legyőzhetetlen győzelem!
(52. oldal)
VII. A gonosz zsarnok esztelen parancsa az embereket megingatá, / mely Isten elleni tilalmat és utálatos káromlást lehelt, / de a három ifjút nem rettenté meg az állati düh, / sem az emésztő tűz, / hanem a Lélek harmatozó fuvallata mellett / lángok között énekelték: / Áldott vagy Te, /’ a mi és atyáink dicsőített Istene!
Elővers: Dicsérjük, áldjuk, imádjuk az Urat, énekeljük az Urat és magasztaljuk őt mindörökké!
VIII. A Háromsággal egyenlő számú ifjak, / áldjátok a teremtő Atyaistent, / énekeljétek a tüzet harmattá változtató Igét / és magasztaljátok a mindnyájunkat elevenítő Lelket, /’ aki legszentebb mindörökké.
Az Istenszülőt és világosság Anyját énekekben magasztaljuk!
(506. oldal)
Magasztald, / én lelkem, / az Úr elevenítő keresztjének /’ fölmagasztalását.
(52. oldal)
IX. Titkos paradicsom / vagy te Istenszülő, / mely művelés nélkül / nevelte fel Krisztust, / ki az életadó / Keresztfát ültette a földbe, / s ki által / most felmagasztaltatva / őt imádjuk, /’ téged pedig dicsőítünk.
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert téged dicsérnek az összes mennyei erők és téged dicsőítünk, Atya, Fiú és Szentlélek, most és mindenkor és örökön örökké. 
Amen.
Fényének
A Kereszt az egész földkerekség fönntartója, a Kereszt az Egyház dísze, a Kereszt a királyok hatalma, a Kereszt a hívek erőssége, a Kereszt az angyalok dicsősége, a Kereszt az ördög romlása.
Dicséreti sztichirák
8. hang
Minden lélek dicsérje az Urat! / Dicsérjétek az Urat a mennyekben! / Dicsérjétek őt a magasságban! /’ Téged illet, Isten, az ének.
Dicsérjétek őt minden angyalai, / dicsérjétek őt minden seregei! /’ Téged illet, Isten az ének.
8. hang. Mintadallam (506. oldal)
Ó, dicsőséges csoda, / az elevenítő ültetvény, / a legszentebb Kereszt, /a magasságba emeltetve jelenik meg ma. / Ezt dicsőítik a föld minden határai, / ettől rettennek meg a sátán seregei. / Ó, minő ajándék adatott a földieknek, / mellyel Krisztus, üdvözítsd a mi lelkünket, /’ mint egyedül irgalmas. Kétszer.
(507. oldal)
Ó, dicsőséges csoda, / mint a magasra növekedett / és gerezdekkel gazdagon megrakott szőlőinda, / úgy emelkedik fel ma a földről a drága Kereszt, / mellyel mindnyájan az Istenhez vonzatunk, / s mely által a halál fenékig kiüríttetett. / Ó, legdrágább Kereszt, / mellyel a paradicsomban az örök élet eledelét fogadtuk /’ Krisztust dicsőítvén.
Ó, dicsőséges csoda, / a Kereszt szélessége és hosszúsága a mennyországgal egyenlő, / mert isteni malaszttal szentel meg mindeneket. / Erről a barbár nemzetek is meggyőződnek, / ebben a királyok kormánypálcái megerősödnek. / Ó, szent Kereszt, ó mennyei lépcsők, / melyeken az égbe jutunk, /’ énekekben magasztalván Krisztus Urunkat.
Dicsőség… most és… 6. hang
Ma találtatott fel az Úr Keresztje, / és a hívek áhítattal fogadják azt, / és nyerik lelkük és testük / és minden betegségük gyógyulását. / Azért csókoljuk a Keresztet örömmel és félelemmel, / félelemmel vétkeink miatt, mint méltatlanok, / örömmel üdvösségünk miatt, / melyet a világnak ad a Keresztre feszített /’ Krisztus Isten, a nagykegyelmű.
Nagy Doxologia
Dicsőség neked Isten, ki földerítetted nekünk a világosságot!
Dicsőség a magasságban Istennek, / és békesség a földön, jóakarat az emberekben! / Dicsérünk téged, áldunk téged, imádunk és dicsőítünk téged. / Hálát adunk néked a te nagy dicsőségedért, Urunk, mennyei Királyunk! / Mindenható Atyaisten, egyszülött Fiú, Úr Jézus Krisztus és Szentlélek Úristenünk! / Isten Báránya, az Atyának Fia, / ki elveszed a világ bűneit, irgalmazz nekünk; / ki elveszed a világ bűneit, fogadd el a mi imádságainkat; / ki ülsz az Atyának jobbján, könyörülj rajtunk; / mert egyedül te vagy szent, / te egyedül Úr, / Jézus Krisztus, az Atyaisten dicsőségére. Amen!
Mindennap áldunk téged és dicsérjük nevedet örökké és mindörökkön örökké. / Add Urunk, hogy e napon minden bűntől megőrizzük magunkat! / Áldott vagy te Urunk, atyáinknak Istene! / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk! / Áldott vagy te, Urunk, taníts meg minket a te igazságaidra! / Áldott vagy te, Uralkodó, oktass bennünket a te igazságaidra! / Áldott vagy te, Szent, / világosíts meg minket a te igazságaiddal!/ Uram, menedékünk voltál nekünk nemzedékről nemzedékre.
Én mondám: / Uram irgalmazz nekem és gyógyítsd meg az én lelkemet, mert vétkeztem teellened.
Hozzád menekülék Uram, taníts meg engem, hogy a te akaratodat cselekedjem, / mert te vagy az én Istenem, / mert nálad van az életnek forrása, / és a te világosságodban látjuk meg a világosságot. /’ Nyújtsd kegyelmedet a téged ismerőknek!
Szent Isten, / szent Erős, / szent Halhatatlan / irgalmazz nekünk! 
Szent Isten, / szent Erős, / szent Halhatatlan / irgalmazz nekünk! (Kétszer) Dicsőség az Atyának és Fiúnak és Szentléleknek, most és mindenkor és örökkön örökké! Amen. Szent Halhatatlan / irgalmazz nekünk!
Szent Isten, / szent Erős, / szent Halhatatlan / irgalmazz nekünk! 
Bölcsesség, Igazhívők!
1. hang (94. oldal)
Üdvözítsd, Uram, a te népedet, / és áldd meg a te örökségedet; / adj győzelmet ellenségei fölött hazánknak, /’ s Kereszteddel őrizd meg a te népedet.
Könyörülj rajtunk, Istenünk, a te nagy irgalmasságod szerint, kérünk téged, hallgass meg minket és könyörülj!
Uram irgalmazz! (100-szor)
Könyörögjünk még az istenfélő és igazhitű keresztényekért!
Uram irgalmazz! (100-szor)
Könyörögjünk még N. érsekünkért (püspökünkért) és Krisztusban minden testvérünkért!
Uram irgalmazz! (100-szor)
Könyörögjünk még minden igazhitű keresztényért, egészségükért, üdvösségükért és bűneiknek bocsánatáért!
Uram irgalmazz! (100-szor)
Könyörögjünk mindazokért, akik e szent hajlékban szent szolgálatot teljesítenek és teljesítettek, egészségükért, üdvösségükért és bűneiknek bocsánatáért!
Uram irgalmazz! (100-szor)
Konták 4. hang
Aki önként emelkedtél föl a Keresztre, Krisztus Istenünk, / ajándékozd kegyelmedet a terólad nevezett új népednek! / Örvendeztess meg isteni erőddel mindnyájunkat, / és segíts diadalra minden megtámadóink ellen, / kik védeszközül bírjuk a te békefegyveredet, /’ a legyőzhetetlen győzelmet!
A te kereszted előtt / leborulunk, Uralkodó, / és a te szent föltámadásodat dicsőítjük. (Háromszor)
Keresztcsókolásra
5. hang (508. oldal)
Jertek hívek, / a megfoghatatlan csodát szemlélve / boruljunk le a Kereszt hatalma előtt, / mert a paradicsomi fa halált sarjadzott, / ezen pedig az élet virágzott ki, / mikor a bűn nélkül való Krisztus rajta függött, / kitől mi, az összes nemzetek, / halhatatlanságot nyervén kiáltsuk: / Ki Kereszted által a halált megtörted, bennünket megszabadítottál, /’ dicsőség néked!
Dicsőség… most és… 8. hang (513. oldal)
Mózesnek, a te prófétádnak szava / teljesedett be ma, Istenünk; / szemeitek előtt látjátok függni a mi életünket. / Ma fölmagasztaltatik a Kereszt, / a világ pedig megszabadul a tévelytől, / ma megújul Krisztus föltámadása, / s a föld véghatárai örvendeznek, / és cimbalom mellett zengik Dávid énekét neked mondván: / Üdvösséget szereztél a föld közepette, Istenünk, / Keresztedben és föltámadásodban, / melyek által, mint jóságos és emberszerető üdvözítettél bennünket. /’ Nagyhatalmú Urunk, dicsőség néked!
Ekténiák
Teljesítsük reggeli könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész napot tökéletesen szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Mert téged illet, hogy könyörülj rajtunk s üdvözíts minket Istenünk és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség neked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.

